|  |
| --- |
| **FONS DE L’AJUNTAMENT DE SANT JOAN DE PALAMÓS, 1716-1942** |
| **ÀREA D’IDENTIFICACIÓ** |
| Codi de referència: | CAT SAMP 01 02 |
| Nivell descripció: | Fons |
| Títol: | Fons de l’Ajuntament de Sant Joan de Palamós |
| Data(es): | 1716-1942 |
| Volum i suport: | 8 m/l; Paper |
| **ÀREA DE CONTEXT** |
| Nom del productor: | Ajuntament de Sant Joan de Palamós |
| Història del productor: | El municipi es forma a partir d’un petit nucli agrupat a l’entorn de la parròquia de Santa Eugènia i del castell de Vila-romà. Les primeres referències a la parròquia són del segle XII, en aquesta època el primitiu nucli o “cellera” de Sant Joan estava format per tres masos i algunes poques cases al voltant de l’antiga església de Santa Eugènia. A banda d’aquesta “cellera”, entre els segles XII i XIV hi ha dos altres nuclis, el barri del castell de Vila-romà i el veïnat de ses Comelles, entre el mas Salvà i Bell-lloc. La fundació de Palamós al s.XIII i la pesta del s.XIV provoquen el declivi d’aquests dos nuclis de població i a la vegada el predomini del de Sant Joan, que assumeix la capitalitat de la parròquia. Fins al s. XVI el nucli es va desenvolupant al voltant de la plaça i del carrer Llevant. A partir del s.XVIII s’urbanitza el vessant sud del carrer de la Rutlla Baixa i el carrer Major. Fins al Decret de Nova Planta aquest nucli és anomenat en moltes fonts com a Vila-romà, però aquest topònim quedarà gairebé en desús a partir del segle XIX a favor de l’actual Sant Joan. En el s. XIX hi ha construccions al barri del Figuerar, la Rutlla Alta i la Capgrossa, i a costat i costat de la nova carretera comarcal. Durant el s. XX el creixement urbà s’estén fins al límit amb el terme de Palamós. Des del punt de vista administratiu Sant Joan, juntament amb Vall-llobrega i Palamós, van formar la batllia i el comtat de Palamós (1279-1799). A partir de 1800 Sant Joan esdevé un municipi independent, fins al 1942, data en què s’uneix a Palamós. Al llarg de la seva història Sant Joan sempre ha mantingut un caràcter distint i complementari al de Palamós amb una activitat econòmica centrada en l’agricultura.  |
| Història arxivística: | El 1942 el municipi de Sant Joan s’uneix al de Palamós i el fons sembla que s’incorpora a la documentació que es custodiava a l’Ajuntament de Palamós. El 1988 es trasllada la totalitat del fons a l’Arxiu Històric Comarcal de la Bisbal, on es fa una tasca d’inventari i tractament de la documentació per posar-la a disposició dels investigadors.El 1998 el ple aprova la modificació d’usos de la casa Montaner. Fruit d’això, l’any 2000 el fons històric de l’Ajuntament de Sant Joan retorna a Palamós. El nou equipament de casa Montaner permet que el municipi reuneixi el seu patrimoni documental en aquest edifici que actualment acull, entre d’altres serveis municipals, el de l’Arxiu. |
| Dades sobre l’ingrés: | El fons ingressa a l’Ajuntament de Palamós a causa de l’annexió del municipi de Sant Joan. |
| **ÀREA DE CONTINGUT I ESTRUCTURA** |
| Abast i contingut: | El fons conté la documentació generada pel govern del municipi des del s.XVIII al 1942, agrupada en els àmbits d’administració, hisenda i serveis. La majoria de la documentació, que és textual i en suport paper, arrenca de mitjans del s.XIX, a excepció del llibre del Cadastre de Sant Joan i Vall-llobrega que data de 1716. |
| Sistema d’organització: | Veure el Quadre de Classificació del Fons |
| **ÀREA DE CONDICIONS D’ACCÉS I ÚS** |
| Condicions d’accés: | Les condicions d’accés es veuen regulades per la legislació en matèria d’arxius de titularitat pública. |
| Llengües i estat de conservació: | Majoritàriament els documents són en català i castellà. L’estat de conservació dels documents en general és bo. |
| Condicions de reproducció: | Les condicions de reproducció es veuen regulades per la legislació en matèria d’arxius de titularitat pública. |
| Instruments de descripció:  | 1 inventari |
| **ÀREA DE CONTROL DE LA DESCRIPCIÓ** |
| Autoria i dates: | Santi Soler i Simon, 1991 i personal del SAMP, 1992-2016 |
| Fonts: | Soler i Simon, S. *Organització i descripció dels fons documentals de l’Arxiu Històric de Palamós*. Director: Josep Matas Balaguer. Institut Universitari d’Estudis Medievals. Barcelona. 1991.Soler Simon, S.; Matas Balaguer, J. "Arxiu Històric Comarcal de la Bisbal d'Empordà" a *Guia dels arxius històrics de Catalunya, núm.5.* Departament de Cultura de la Generalitat de Catalunya. Barcelona. 1992, p. 53-103. |